બધિરો ભલે સાંભળી નથી શકતા પરંતુ સામાન્ય વ્યક્તિની જેમ કામ કરવા તેઓ સક્ષમ હોય છે. એ દુર્ભાગ્યપૂર્ણ વાત છે કે ભારતમાં આજે પણ યોગ્ય શિક્ષણ અને જાગૃતતાના અભાવના કારણે બધિર વ્યક્તિઓને ભેદભાવની નજરે જોવામાં આવે છે. આવા ભેદભાવના કારણે જ તેમની અંદર રહેલી પ્રતિભા, ઉત્સાહ અને ઊર્જા તેમની અંદર જ દબાયેલી રહી જાય છે. જેનો સાચી દિશામાં ઉપયોગ થઇ શકતો નથી. આજ કારણે દેશમાં શ્રવણ-દોષથી પીડિત લોકો ખુલીને સામે નથી આવતા અને પોતોનું જીવન પણ ખુલીને જીવી નથી શકતા. આવા લોકોના જીવનમાં ઉમંગ અને ખુશીઓ લાવવા માટે એક સંસ્થા ઉત્કૃસ્ટ ભૂમિકા ભજવી રહી છે. જેનું નામ છે ‘અતુલ્યકલા’.